Folketing
2008-10-21

Dansk Folkeparti kan som sagt umiddelbart støtte ændringerne, under forudsætning af at området bliver fulgt tæt af Integrationsministeriet, sådan at der bliver grebet ind med skærpede tiltag, såfremt udviklingen må anses for uholdbar. Derudover er der en række ændringer, som indebærer, at en person på visumophold, der eksempelvis besøger sin familie i Danmark, ikke rammes af sanktioner, hvis visummet overskrides med få dage og den pågældende person kan godtgøre, at der er tale om et uforskyldt uheld. Er der tale om bevidst snyd og gentagne overtrædelser af reglerne, vil der som i dag være en sanktion. Med andre ord sikrer den foreslåede ændring en bedre balancegang, hvor snyd straffes og hændeligt uheld og misforståelser i første omgang blive irettesat af myndighederne. Der også en række nye tiltag, som kan gennemføres uden lovændring, men jeg vil alligevel afslutningsvis komme ind på et par af dem.